Diari Oficial de la Generalitat Valenciana


Sumari del DOGV 6767, del 04-05-2012 (2012/3748)

Notificació de la sentència dictada en el juí verbal número 1136/2009.
----------------------------------------------------------------------

### Dades del document

Número de DOGV
:   6767

Data del DOGV
:   04-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3748


Organisme emissor
:   Jutjat de Primera Instància i Instrucció Número 1 de San Vicent del Raspeig

Tipus de document
:   Edicte

Notificació de la sentència dictada en el juí verbal número 1136/2009. [2012/3748]  
Juí verbal 001136/2009  
De: Gas Natural Cegas, SA.  
Procurador: Juan Navarrete Ruiz.  
Contra: Rafaela Chacopino Baile.  
Procurador/a: -  
En el present procediment verbal seguit a instàncies de Gas Natural Cegas, SA, contra Rafaela Chacopino Baile s'ha dictat la sentència, que literalment diu el següent:  
«Jutjat de Primera Instància i Instrucció número 1 de SAN Vicente del Raspeig (Alacant)  
Sentència  
Sant Vicente del Raspeig, 24 de febrer de 2011  
Isabel Mingot Santapau, jutgessa substituta del Jutjat de Primera Instància número 1 dels de Sant Vicent del Raspeig i el seu partit, he vist les presents actuacions civils de juí verbal sobre la reclamació d'una quantitat, seguit amb el número 1136/2009-C a instàncies de Gas Natural Cegas, SA, representat pel procurador senyor Navarrete Ruiz i assistida del lletrat senyor García Varela, contra Rafaela Chacopino Baile, que compareix sense advocat ni procurador. I tenint en compte els següents:  
Antecedents de fet  
Primer. En este Jutjat va tindre entrada, el dia 11 desembre de 2009, per torn de repartiment, la demanda de juí verbal presentada per la representació processal de Gas Natural Cegas, SA, contra Rafaela Chacopino Baile, al·legant que esta va subscriure pòlissa d'abonament per a subministrament de gas amb fins domèstics de la vivenda sítia en Sant Vicent del Raspeig, carrer Novelda, número 40, pis 2.º, porta C, contracte V1-02762608-8, i que ha prestat esta, com a entitat concessionària, el subministrament de gas amb fins domèstics al dit immoble des de la seua contractació; afirmant que la demandada ha deixat d'atendre el pagament des de l'última factura pagada efectuada el 5 de febrer de 2004 fins a l'última lectura facturada el 29 de gener de 2008, i que el deute ascendix a 418,89 euros. Després d'al·legar els fonaments jurídics que va estimar oportuns, va sol·licitar que es dictara sentència que condemnara el demandat a l'abonament de 418,89 euros, més interessos i costes i la suspensió del subministrament de gas natural mentres dure la situació d'impagament, amb autorització d'entrada en la vivenda subministrada per a la realitzar operacions necessàries per a la suspensió de subministrament.  
Segon. Admesa a tràmit la demanda en resolució de 6 d'octubre de 2010, es va assenyalar el 16 de febrer de l'actual, amb citació de les parts. El dit dia i hora hi van comparéixer les parts, i l'actora es va ratificar en la demanda i va sol·licitar la recepció a prova; la demandada es va aplanar i va al·legar no poder pagar el que devia per falta de mitjans econòmics; i van quedar les actuacions concluses per a sentència.  
Tercer. Estes actuacions han sigut tramitades d'acord amb les normes processals que hi són aplicables, havent-se observat el compliment dels termes i prescripcions legals.  
Fonaments de dret  
Primer. L'aplanament és una figura jurídica que no es trobava regulada de manera sistemàtica en el nostre ordenament jurídic processal, al·ludixen a esta la Llei d'Enjudiciament Civil de 1881 quant a les costes, terceries i en el Decret de 21 de novembre de 1952, regulador del juí de cognició, per la qual cosa va ser configurada com a tal figura per la doctrina i jurisprudència com una manifestació de voluntat del demandat, que es conforma i admet la pretensió deduïda en la demanda: constituint un acte de disposició perquè sostrau del Jutjat la petició de la demanda, i queda fonamentalment exclosa la possibilitat d'absolució del demandat respecte al fons, ja que un altre pronunciament pecaria d'incongruència.  
La vigent Llei d'Enjudiciament Civil, en l'article 21 determina que es dictarà sentència condemnatòria, d'acord amb allò que ha sol·licitat l'actor, llevat que l'aplanament es fera en frau de llei o suposara renúncia contra l'interés general o perjuí de tercer. Partint d'això, i tenint en compte que l'aplanament produït en actuacions no contraria ni perjudica l'interés ni l'orde públic ni a tercer, procedix dictar sentència estimant l'aplanament i condemnant la demandada conforme a la pètita formulada per l'actora en el seu escrit inicial.  
Segon. Respecte a les costes processals, ha de precisar-se que el demandat s'ha aplanat a la demanda abans de contestar-la, si bé ha d'imposar-se-li les costes del procediment, perquè la demanda es va presentar després de reclamació prèvia i extrajudicial, obligant a esta a interposar la demanda per a aconseguir la tutela judicial, sent d'aplicació el que disposa l'article 395.1 paràgraf segon de la Llei d'Enjudiciament Civil.  
Vistos els preceptes legals citats i els altres de general i pertinent aplicació al cas.  
Dispositiva  
Que estimant íntegrament la demanda presentada pel procurador senyor Navarrete Ruiz, en nom i representació de Gas Natural Cegas, SA, contra Rafaela Chacopino Baile, la condemne a l'abonament de 418,89 euros, més interessos i costes i la suspensió del subministrament de gas natural mentres dure la situació d'impagament, amb autorització d'entrada en la vivenda subministrada per a realitzar les operacions necessàries per a la suspensió de subministrament.  
Notifiqueu esta resolució a les parts, fent-los saber que contra esta es pot interposar recurs d'apel·lació per a l'Audiència Provincial en terme de cinc dies següents a la notificació, acreditant la constitució d'un depòsit de 50 euros en el compte del Jutjat, amb l'advertència d'inadmissió del recurs.  
Perquè hi haja testimoniança d'esta resolució en les actuacions, incloeu l'original en el llibre de sentències.  
Així, per esta la meua sentència, definitivament jutjant, que pronuncie, mane i firme».  
Publicació. Llegida i publicada va ser l'anterior sentència per la jutgessa que l'ha dictat, constituït en audiència pública, en l'endemà de la seua data. En done fe.  
I atés que la demandada, Rafaela Chacopino Baile, es troba en parador desconegut, expedisc este edicte a fi que li valga de notificació en la forma deguda.  
  
Sant Vicent del Raspeig, 6 de març de 2012.- La secretària judicial: María Dols Chazarra.